

Οΐ9ίΙΛ!5^9η0£) \ 

ΤΐΊβοϋοΓΟβ ΜουΓηΐΜΐ 
03ΐβ: 2007.08.(^4;09:46 
ΕΕ3Τ 
Ρβ38θπ: βίΒίκΙ ΡΟΡ 
(6Γπΰβϋΰ6<ΐ1 I 
1_οο3ΐίοη: ΕϋιπίΚο 

Τνρο9Γ3Γίο 


3669 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 169 

30 Ιουλίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

125. Κατάργηση Γενικού Προξενείου - σύσταση Προ¬ 
ξενικού Γ ραφείου. 1 

126. Καθορισμός εργατικού δικαιώματος εξορύξεως 

και μεταφοράς Ναξίας σμύριδος. 2 

127. Συμμετοχή του Ταμείου Ασφαλίσεως Ξενοδοχο- 

ϋπαλλήλων (Τ.Α.Ξ.Υ.) στις δαπάνες λειτουργίας 
των υπηρεσιών του Ελεγκτικού Συνεδρίου. 3 

128. Συμμετοχή του Ταμείου Ασφαλίσεως Ιδιοκτητών 

Συντακτών & Υπαλλήλων Τύπου (Τ.Α.Ι.Σ. Υ.Τ.) στις 
δαπάνες λειτουργίας των υπηρεσιών του Ελε¬ 
γκτικού Συνεδρίου. 4 

129. Συμμετοχή του Οργανισμού Γεωργικών Ασφα¬ 

λίσεων (Ο.Γ.Α.) στις δαπάνες λειτουργίας των 
υπηρεσιών του Ελεγκτικού Συνεδρίου. 5 

130. Απαλλαγή των πλοίων, που φέρουν σημαία κρά¬ 

τους μέλους της Ευρωπαϊκής Ένωσης ή του Ευ¬ 
ρωπαϊκού Οικονομικού Χώρου, από την υποχρεω¬ 
τική πλοήγηση. 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 125 

Κατάργηση Γ ενικού Προξενείου - σύσταση Προξενι¬ 
κού Γ ραφείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 4 του άρθρου 50 
και 1 του άρθρου 53 του Οργανισμού του Υπουργείου 
Εξωτερικών, που κυρώθηκε, με το άρθρο πρώτο του ν. 
3566/2007 «Κύρωση ως Κώδικα του «Οργανισμού του 
Υπουργείου Εξωτερικών» (Α' 117). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κωδικοποιήθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Τις διατάξεις της υπ’ αριθμ. 37930/ΔΙΟΕ 1264/14.10.2005 


απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 
1432), όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 (Β' 204) όμοια της. 

4. Το υπ’ αριθμ. Φ.2000/ΑΣ 533/21.5.2007 τηλεαντιγρά- 
φημα της Πρεσβείας Ποντγκόριτσα. 

5. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

6. Την υπ’ αριθμ. 128/2007 γνωμοδότηση του Συμβουλί¬ 
ου της Επικρατείας, με πρόταση της Υπουργού Εξωτε¬ 
ρικών και του Υφυπουργού Οικονομίας και Οικονομικών, 
αποφασίζουμε: 

Άρθρο 1 

Κατάργηση Γενικού Προξενείου Ποντγκόριτσα 

Καταργείται το Γενικό Προξενείο της Ελλάδας με 
έδρα την πρωτεύουσα του Μαυροβουνίου Ποντγκόρι- 
τσα (Ροάροπαα). 

Άρθρο 2 

Σύσταση Προξενικού Γραφείου 
στην Πρεσβεία Ποντγκόριτσα 

Συνιστάται Προξενικό Γραφείο στην Πρεσβεία της 
Ελλάδας με έδρα την πρωτεύουσα του Μαυροβουνίου 
Ποντγκόριτσα με περιφέρεια αρμοδιότητας όλη την 
επικράτεια της χώρας. 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 17 Ιουλίου 2007 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΘΕΟΔΩΡΑ ΜΠΑΚΟΓΙΑΝΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 126 
Καθορισμός εργατικού δικαιώματος εξορύξεως 
και μεταφοράς Ναξίας σμύριδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις : 

α. Του άρθρου 3 παρ. 2 του από 5.9.1935 π.δ. «Περί 
Κωδικοποιήσεως των κειμένων διατάξεων περί Ναξίας 
σμύριδος» (Α' 408, αναδ. Α'429). 

β. Του άρθρου 145 παρ. 2 του ν.δ. 210/1973 «Περί Με¬ 
ταλλευτικού Κώδικος» (Α' 277), όπως τροποποιήθηκε με 
το άρθρο μόνο του ν. 857/1978 (Α' 239). 

γ. Του άρθρου μόνο του β.δ. 594/1961 «Περί τρόπου 
καθορισμού του εργατικού δικαιώματος εξορύξεως και 
μεταφοράς σμύριδος» (ΑΊ46). 

δ. Του άρθρου 1 παρ. 5 περ. δ' του π.δ. 129/1992 «Περιο- 
ρισμάς συναρμοδιοτήτων κατά την έκδοση υπσυργι- 
κών αποφάσεων σε θέματα αρμοδιότητας Υπουργείων» 
(Α'65). 

2. Το πρώτο εδάφιο της παρ.3 του άρθρου 22 του ν. 2362/ 
1995 «Περί Δημοσίου Λογιστικού Ελέγχου των δαπανών 
του Κράτους και άλλες διατάξεις» (Α' 247). 

3. Την υπ’ αριθμ. 37930/ΔΙΟΕ 1264/14.10.2005 κοινή απά- 
φαση του Πρωθυπουργού και του Υπουργού Οικονομίας 
και Οικονομικών «Καθορισμάς αρμοδιοτήτων των Υφυ¬ 
πουργών Οικονομίας και Οικονομικών (ΒΊ432). 

4. Την υπ’ αριθμ. Δ15/Α/Φ19/4040/24.2.2006 κοινή απά- 
φαση του Πρωθυπουργού και του Υπουργού Ανάπτυξης 
«Ανάθεση αρμσδιοτήτων στσυς Υφυπουργσύς Ανάπτυ¬ 
ξης Αναστάσιο Νεράντζη και Ιωάννη Παπαθανασίου» 
(Β'249). 

5. Την υπ’ αριθμ. Δ8/Δ/Φ362/18638/4802/4.11.2006 απάφαση 
του Υφυπουργού Ανάπτυξης «Αύξηση εργατικού δικαιώ¬ 
ματος εξορύξεως και μεταφοράς σμύριδος Νάξου». 

6. Τις διατάξεις του άρθρου 90 του «Κώδικα Νομοθεσί¬ 
ας για την κυβέρνηση και τα κυβερνητικά άργανα» που 
κυρώθηκε με το άρθρο πρώτο του π.δ. 63/2005 (Α'98). 

7. Το γεγονάς άτι από τις διατάξεις του διατάγμα¬ 
τος αυτού προκαλείται δαπάνη σε βάρος του Κρατικού 
Προϋπολογισμού ύψους 199.661,99 € για το οικονομικό 
έτος 2006. Για τη δαπάνη αυτή έχει εγγραφεί πίστω¬ 
ση στον Κρατικά Προϋπολογισμό στσν ειδικό φσρέα 
35/120 ΚΑΕ 3323 για την πληρωμή του σμυριδεργατικού 
δικαιώματος. 

Η δαπάνη για την επάμενη πενταετία εκτιμάται άτι 
θα ανέλθει στο ποσά των 998.309,95€ και θα αντιμετω¬ 
πίζεται εφόσσν κριθεί αναγκαία η παραλαβή σμύριδος 
από το δημόσιο για τα προσεχή έτη από πιστώσεις που 
θα εγγράφονται στον Προϋπολογισμό του Υπουργείου 
Ανάπτυξης. 

8. Την Δ 123/2007 γνωμοδάτηση του Συμβουλίου της 
Επικρατείας με πρόταση τσυ Υφυπσυργού Ανάπτυξης 
και του Υφυπουργού Οικονομίας και Οικονομικών, απο¬ 
φασίζουμε: 

Άρθρο μόνο 

Το καταβαλλάμενο στους σμυριδορύκτες Νάξου εργα¬ 
τικό δικαίωμα εξορύξεως και μεταφοράς της σμύριδος 
ανά παραδιδάμενο στο Δημάσιο στατήρα καθορίζεται 
ως εξής : 


α. Πρώτη ποιάτητα απά 1,49 σε 1,55 € από 1.1.2006 έως 
31.12.2006. 

β. Δεύτερη ποιότητα από 1,29 σε 1,34 € από 1.1.2006 
έως 31.12.2006. 

Στσν Υφυπσυργό Ανάπτυξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 17 Ιουλίου 2007 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΞΗΣ 

ΠΕΤΡΟΣ ΛΟΥΚΑΣ ΑΝΑΣΤΑΣΙΟΣ ΝΕΡΑΝΤΖΗΣ 

- ♦ - 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 127 
Συμμετοχή του Ταμείου Ασφαλίσεως Ξενοδοχοϋπαλλή- 
λων (Τ.Α.Ξ.Υ.) στις δαπάνες λειτσυργίας των υπηρε¬ 
σιών τσυ Ελεγκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις του άρθρου 89 του π.δ/τος 774/1980 
«περί κωδικοποιήσεως εις ενιαίσν κείμενσν των περί 
Ελεγκτικού Συνεδρίου ισχυουσών διατάξεων υπά τον 
τίτλον Οργανισμάς Ελεγκτικού Συνεδρίου» (ΑΊ89). 

2. Τις διατάξεις του άρθρου 24 παρ. 3 περιπτ. ε' του 
V. 1558/85 «Κυβέρνηση και κυβερνητικά άργανα» (Α' 137). 

3. Τις διατάξεις των άρθρων 48, 52 και 90 του κωδι- 
κοποιητικού π.δ/τος 63/2005 «Κωδικοποίηση της νομο¬ 
θεσίας για την Κυβέρνηση και τα κυβερνητικά άργανα» 
[(Α' 98) - ΠΕ 164, 248/2005 κ.α.]. 

4. Την υπ’ αριθμ. Φ.40202/684/147/05/12.7.2006 κοινή 
απόφαση των Υπουργών Απασχόλησης και Κοινωνικής 
Προστασίας και Δικαισσύνης «Διενέργεια Κατασταλ¬ 
τικού Ελέγχου στην έδρα τσυ Ταμείσυ Ασφαλίσεως 
Ξενοδοχοϋπαλλήλων (Τ.Α.Ξ.Υ.)» (Β' 895). 

5. Τσ γεγονός ότι από τις διατάξεις του παράντος δια¬ 
τάγματος προκαλείται δαπάνη ύψους 72.000,00 ευρώ εις 
βάρος του προϋπολογισμού του Ταμείου Ασφαλίσεως 
Ξενοδσχοϋπαλλήλων (Τ.Α.Ξ.Υ.) για το έτος 2007, η οποία 
θα καλυφθεί από σχετική πίστωση του προϋπολογισμού 
αυτού (ΚΑ 0261). 

6. Την Δ72/2007 γνωμοδότηση του Συμβουλίου της 
Επικρατείας με πρόταση των Υπουργών Απασχόλησης, 
και Κοινωνικής Προστασίας και Δικαισσύνης, απσφα- 
σίζουμε: 

Άρθρο 1 

1. Η αμσιβή των υπαλλήλων του Ελεγκτικού Συνεδρί¬ 
ου που θα απασχοληθούν υπερωριακά στην έδρα του 
Τ αμείου Ασφαλίσεως Ξενοδσχσϋπαλλήλων (Τ.Α.Ξ.Υ.), για 
τη διενέργεια κατασταλτικού ελέγχου των οικονομικών 
διαχειριστικών χρήσεων των ετών 1982 έως και 1995, 
βαρύνει εξ σλοκλήρου τον προϋπολογισμό του Ταμείου 
αυτού. 

2. Η δαπάνη της προηγούμενης παραγράφου ορίζεται 
στο ποσά των 72.000,00 ευρώ. Ο έλεγχσς των παρα¬ 
πάνω χρήσεων θα πραγματοπσιηθεί σε δεκαέξι μήνες 
με υπερωριακή απασχάληση δέκα (10) υπαλλήλων ΠΕ4 

κατηγορίας επί εξήντα (60) ώρες μηνιαίως για τον κα¬ 
θένα. 

Άρθρο 2 

Η ισχύς των διατάξεων του παρόντος διατάγματος 
αρχίζει από της δημοσιεύσεώς του στην Εφημερίδα 
της Κυβερνήσεως. 

Στον Υπουργό Απασχόλησης και Κοινωνικής Προστα¬ 
σίας αναθέτουμε την δημοσίευση και εκτέλεση του πα¬ 
ρόντος διατάγματος. 

Αθήνα, 17 Ιουλίου 2007 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΑΠΑΣΧΟΛΗΣΗΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΔΙΚΑΙΟΣΥΝΗΣ 

ΒΑΣΙΛΕΙΟΣ Ν. ΜΑΓΓΙΝΑΣ ΑΝΑΣΤ. ΠΑΠΑΛΗΓΟΥΡΑΣ 

- ♦ - 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 128 
Συμμετοχή του Ταμείου Ασφαλίσεως Ιδιοκτητών Συ¬ 
ντακτών & Υπαλλήλων Τύπου (Τ.Α.Ι.Σ. Υ.Τ.) στις δα¬ 
πάνες λειτουργίας των υπηρεσιών του Ελεγκτικού 
Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 89 του π.δ/τος 774/1980 
«περί κωδικοποιήσεως εις ενιαίον κείμενον των περί 
Ελεγκτικού Συνεδρίου ισχυουσών διατάξεων υπό τον 
τίτλον Οργανισμός Ελεγκτικού Συνεδρίου» (Α' 189). 

2. Τις διατάξεις του άρθρου 24 παρ. 3 περ. ε' του 
V. 1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις των άρθρων 48, 52 και 90 του π.δ/τος 
63/2005 «Κωδικοποίηση της νομοθεσίας για την Κυβέρ¬ 
νηση και τα Κυβερνητικά Όργανα (Α' 98). 

4. Την υπ’ αριθμ. Φ.10054/οικ.25875/1066/29.12.2006 κοινή 
απόφαση των Υπουργών Απασχόλησης και Κοινωνικής 
Προστασίας και Δικαιοσύνης «Διενέργεια Κατασταλτι¬ 
κού Ελέγχου στην έδρα του Ταμείου Ασφαλίσεως Ιδι¬ 
οκτητών Συντακτών & Υπαλλήλων Τύπου (Τ.Α.Ι.Σ.Υ.Τ.)» 
(Β' 1920). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη ύψους 13.500,00 ευρώ εις 
βάρος του προϋπολογισμού του Ταμείου Ασφαλίσεως 
Ιδιοκτητών Συντακτών & Υπαλλήλων Τύπου (Τ.Α.Ι.Σ.Υ.Τ.) 
για το έτος 2007, η οποία θα καλυφθεί από σχετική 
πίστωση του προϋπολογισμού αυτού (ΚΑ 0261). 

6. Την Δ74/2007 γνωμοδότηση του Συμβουλίου της 
Επικρατείας με πρόταση των Υπουργών Απασχόλησης 
και Κοινωνικής Προστασίας και Δικαισσύνης, απσφα- 
σίζουμε: 

Άρθρο 1 

1. Η αμοιβή των υπαλλήλων του Ελεγκτικού Συνεδρίου 
που θα απασχοληθούν υπερωριακά στην έδρα του Τα¬ 
μείου Ασφαλίσεως Ιδιοκτητών Συντακτών & Υπαλλή¬ 
λων Τύπου (Τ.Α.Ι.Σ.Υ.Τ.), για τη διενέργεια κατασταλτικού 
ελέγχου των οικονομικών διαχειριστικών χρήσεων των 


ετών 1993 μέχρι και 2001, βαρύνει εξ ολακλήρου τον 
προϋπολογισμό του Ταμείου αυτού. 

2. Η δαπάνη της προηγούμενης παραγράφου ορίζεται 
στο ποσό των 13.500,00 ευρώ. Ό έλεγχος των παραπάνω 
χρήσεων θα πραγματοποιηθεί σε έξι (6) μήνες με υπε- 
ρωριακή απασχόληση πέντε (5) υπαλλήλων ΠΕ4 κατη¬ 
γορίας επί εξήντα (60) ώρες μηνιαίως για τον καθένα. 

Άρθρο 2 

Η ισχύς των διατάξεων του παρόντος διατάγματος 
αρχίζει από της δημοσιεύσεώς τσυ στην Εφημερίδα 
της Κυβερνήσεως. 

Στον Υπουργό Απασχόλησης και Κοινωνικής Προστα¬ 
σίας αναθέτουμε την δημοσίευση και εκτέλεση του πα¬ 
ρόντος διατάγματος. 

Αθήνα, 17 Ιουλίου 2007 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΔΙΚΑΙΟΣΥΝΗΣ 

ΒΑΣΙΛΕΙΟΣ Ν. ΜΑΓΓΙΝΑΣ ΑΝΑΣΤ. ΠΑΠΑΛΗΓΟΥΡΑΣ 
-♦- 

(5) 

ΠΡΟΕΔΡΙΚΌ ΔΙΑΤΑΓΜΑ ΥΠ’ ΑΡΙΘΜ. 129 
Συμμετοχή του Οργανισμού Γεωργικών Ασφαλίσεων 
(Ο.Γ.Α.) στις δαπάνες λειτσυργίας των υπηρεσιών 
του Ελεγκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 89 του π.δ/τος 774/1980 
«περί κωδικοποιήσεως εις ενιαίσν κείμενον των περί 
Ελεγκτικού Συνεδρίου ισχυουσών διατάξεων υπό τον 
τίτλον Οργανισμός Ελεγκτικού Συνεδρίου» (Α' 189). 

2. Τις διατάξεις του άρθρου 24 παρ. 3 περ. ε' του 
V. 1558/1985 «Κυβέρνηση και κυβερνητικά όργανα» (Α' 
137). 

3. Τις διατάξεις των άρθρων 48, 52 και 90 του Κώδικα 
Νομοθεσίας για την Κυβέρνηση και τα Κυβερνητικά Όρ¬ 
γανα, που κυρώθηκε με το π.δ. 63/2005 (Α' 98). 

4. Την υπ’ αριθμ. Φ.10034/4899/168/6.6.2006 κοινή από¬ 
φαση των Υπουργών Απασχόλησης και Κοινωνικής Προ¬ 
στασίας και Δικαιοσύνης «Διενέργεια Κατασταλτικού 
Ελέγχου στην έδρα του Ταμείου Ο.Γ.Α.» (Β'890). 

5. Το γεγονός ότι από τις διατάξεις του παρόντος 
διατάγματος προκαλείται δαπάνη ύψους 13.500,00 ευρώ 
εις βάρος του προϋπολογισμού του Οργανισμού Γεωρ- 
γικών Ασφαλίσεων (Ό.Γ.Α.) για το έτος 2007, η οποία θα 
καλυφθεί από σχετική πίστωση του προϋπολογισμού 
αυτού (ΚΑ 0261). 

6. Την Δ28/2007 γνωμοδότηση του Συμβουλίου της 
Επικρατείας με πρόταση των Υπουργών Απασχόλησης 
και Κσινωνικής Προστασίας και Δικαιοσύνης, αποφα¬ 
σίζουμε: 

Άρθρο 1 

1. Η αμοιβή των υπαλλήλων του Ελεγκτικού Συνεδρί¬ 
ου που θα απασχοληθούν υπερωριακά στην έδρα του 
Όργανισμού Γεωργικών Ασφαλίσεων (Ό.Γ.Α.), για τη 

διενέργεια κατασταλτικού ελέγχου των οικονομικών 
διαχειριστικών χρήσεων των ετών 1998,1999 και 2001, 
βαρύνει εξ ολοκλήρου τον προϋπολογισμό του Ταμεί¬ 
ου αυτού. Η σχετική δαπάνη ορίζεται στο ποσό των 
13.500,00 Ευρώ. 

2. Ο έλεγχος των παραπάνω χρήσεων θα πραγμα¬ 
τοποιηθεί σε έξι (6) μήνες (δύο μήνες για κάθε δια¬ 
χειριστικό έτος) με υπερωριακή απασχόληση πέντε (5) 
υπαλλήλων (τέσσερις υπάλληλοι ΠΕ4 Κατηγορίας και 
ένας υπάλληλος ΔΕ κατηγορίας) επί εξήντα (60) ώρες 
μηνιαίως για τον καθένα. 

Άρθρο 2 

Η ισχύς του παρόντος διατάγματος αρχίζει από της 
δημοσιεύσεώς του στην Εφημερίδα της Κυβερνήσεως. 

Στον Υπουργό Απασχόλησης και Κοινωνικής Προστα¬ 
σίας αναθέτουμε την δημοσίευση και εκτέλεση του πα¬ 
ρόντος διατάγματος. 

Αθήνα, 17 Ιουλίου 2007 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΑΠΑΣΧΟΛΗΣΗΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΔΙΚΑΙΟΣΥΝΗΣ 

ΒΑΣΙΛΕΙΟΣ Ν. ΜΑΓΓΙΝΑΣ ΑΝΑΣΤ. ΠΑΠΑΛΗΓΟΥΡΑΣ 
-♦- 

( 6 ) 

Απαλλαγή των πλοίων, που φέρουν σημαία κράτους μέ¬ 
λους της Ευρωπαϊκής Ένωσης ή του Ευρωπαϊκού Οι¬ 
κονομικού Χώρου, από την υποχρεωτική πλοήγηση. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 187 παραγρ. 2 του ν.δ. 187/1973 «Περί 
Κωδικός Δημοσίου Ναυτικού Δικαίου» (Α' 261). 

β) Του άρθρου 1 του ν. 1338/1983 «Εφαρμογές του 
Κοινοτικού Δικαίου» (Α' 34), όπως τροποποιήθηκε με 
το άρθρο 6 του ν. 1440/1984 (Α'70), του άρθρου 3 του 
ίδιου νόμου, όπως τροποποιήθηκε με το άρθρο 65 του 
V. 1892/1990 «Για τον εκσυγχρονισμό και την ανάπτυξη 
και άλλες διατάξεις» (Α' 101) και του άρθρου 4 του 
αυτού νόμου, όπως τροποποιήθηκε με την παρ. 4 του 
άρθρου 6 του ν. 1440/1984 «Συμμετοχή της Ελλάδος 
στο κεφάλαιο, τα αποθεματικά και τις προβλέψεις της 
Ευρωπαϊκής Τράπεζας Επενδύσεων...» (Α' 70) και με το 
άρθρο 48 του ν. 3427/2005 (Α' 312). 

γ) Γ ου άρθρου δευτέρου του ν. 2077/1992 «Κύρωση της 
Συνθήκης για την Ευρωπαϊκή Ένωση και των σχετικών 
πρωτοκόλλων και δηλώσεων που περιλαμβάνονται στην 
Τελική Πράξη» (Α' 136). 

δ) Του άρθρου δευτέρου του ν. 2155/1993 «Κύρωση 
της Συμφωνίας για τον Ευρωπαϊκό Οικονομικό Χώρο 
(ΕΟΧ)...» (Α' 104). 

ε) Του Κανονισμού (ΕΟΚ) αριθ. 4055/1986 του Συμβου¬ 
λίου της 22.12.1986 «Για την εφαρμογή της αρχής της 


ελεύθερης παροχής υπηρεσιών στον τομέα των θα¬ 
λασσίων μεταφορών μεταξύ κρατών μελών και μεταξύ 
κρατών μελών και τρίτων χωρών» (ΕΕ ί 378). 

στ) Του Κανονισμού (ΕΟΚ) αριθ. 3577/1992 του Συμ¬ 
βουλίου της 7.12.1992 «Για την εφαρμογή της αρχής της 
ελεύθερης κυκλοφορίας των υπηρεσιών στις θαλάσσιες 
μεταφορές στο εσωτερικό των κρατών μελών (θαλάσ¬ 
σιες ενδομεταφορές-καμποτάζ» (ΕΕ ί 364). 

2. Τις διατάξεις του π.δ. 175/2002 «Οργανισμός Διάρ¬ 
θρωσης και λειτουργίας Γ ενικής Γ ραμματείας Αιμένων 
και λιμενικής Πολιτικής» (Α' 158). 

3. Τις διατάξεις του άρθρου 4, παραγρ. 1 και 2 περίπτ. 
α' του ν. 3142/1955 (Α' 43). 

4. Την υπ’ αριθ. 1905/2005 (θέμα 2ο) γνωμοδότηση του 
Συμβουλίου Πλοηγικής Υπηρεσίας. 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
όπως κωδικοποιήθηκε και τέθηκε σε ισχύ με το π.δ. 
63/2005 (Α' 98). 

6. Το γεγονός ότι με την εφαρμογή του διατάγματος 
αυτού δεν προκαλείται δαπάνη σε βάρος του κρατικού 
προϋπολογισμού. 

7. Την υπ’ αριθ. 86/2007 Γνωμοδότηση του Συμβουλίου 
της Επικρατείας μετά από πρόταση του Υπουργού Οι¬ 
κονομίας και Οικονομικών και του Υπουργού Εμπορικής 
Ναυτιλίας, αποφασίζουμε: 

Άρθρο 1 

Η περίπτωση α' της παραγράφου 1 του άρθρου 187 
του ν.δ. 187/1973 «Περί Κωδικός Δημοσίου Ναυτικού Δι¬ 
καίου» (Α' 261), αντικαθίσταται ως εξής: «Τα επιβατη¬ 
γό πλοία που εκτελούν δρομολόγια στις ακτοπλοϊκές 
συγκοινωνίες και τα οποία φέρουν ελληνική σημαία ή 
σημαία κράτους μέλους της Ευρωπαϊκής Ένωσης ή του 
Ευρωπαϊκού Οικονομικού Χώρου». 

Άρθρο 2 

Η παράγραφος α' του άρθρου μόνου του π.δ.348/1974 
«Περί απαλλαγής εκ της υποχρεωτικής πλοηγήσεως 
ενίων κατηγοριών πλοίων» (Α' 130), αντικαθίσταται ως 
εξής: «Τα επιβατηγό πλοία, που φέρουν ελληνική σημαία 
ή σημαία κράτους μέλους της Ευρωπαϊκής Ένωσης ή 
του Ευρωπαϊκού Οικονομικού Χώρου, δρομολογημένα 
ή μη στις ακτοπλοϊκές συγκοινωνίες, τα οποία συνδέ¬ 
ουν ένα τουλάχιστον ελληνικό λιμένα με λιμένες της 
αλλοδαπής». 

Άρθρο 3 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 17 Ιουλίου 2007 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΑΝΩΛΗΣ ΚΕΦΑΛΟΓΙΑΝΝΗΣ 

